ག་ང་ད་ན་བ་མ་འ།།ར་ལ་ས་བཅུ་མཐའ་རྟེན་ཏེ།།ཕྱོགས་ཙམ་རིམ་བཞིན་དཔེར་བརྗོད་ན།།བདག་ཀྱང་ཁྱེད་བཞིན་གྲུབ་བསམ་དགའ།།མྱུར་དུ་འཇལ་ཞུས་ལྟ་བུ་སྟེ།༈།ཀ་ནས་ཨ་ཡི་བར་དག་ལ༑༑ཕལ་ཆེར་འཇུག་སྟེ་སྐབས་ཀྱིས་ཤེས།།རྐྱང་པ་འཕུལ་བ་འ་མཐའ་དགོས།།བརྩེགས་དང་བུ་དྲུག་ཅན་ལ་སྤང༌།།དེ་ཕྱིར་འ་ནི་མཐའ་རྟེན་ཕྱེད།།འི་དང་འང་སོགས་ཚེག་བར་མིན།།སྟེང་འོག་དག་གི་ཡི་གེ་ལ།།གཉིས་ཀ་ཡིན་དང་གཉིས་ཀ་མིན།།སྟེང་ཡིག་ཡིན་ཡང་འོག་ཡིག་ནི།།མིན་ཞེས་བྱ་བའི་མུ་བཞི་སྟེ།།རིམ་པས་ཀ་ཁ་ས་ཧ་བཞིན།།འཕུལ་ཡིག་མཐའ་རྟེན་གཉིས་ཀ་མིན།།གཉིས་ཀ་ཡིན་དང་མཐའ་རྟེན་ནི།།ཡིན་ཡང་འཕུལ་ཡིག་མིན་པ་གསུམ།།ཀ་དང་ག་དང་ང་བཞིན་ནོ།།ཞེས་པ་ནི་གྲངས་ངེས་རྒྱས་པར་བསྟན་པའོ།།